**מדריך למילוי טופס דו"ח הקדשת זמן למחקר**

**טופס הקדשת זמן למחקר הוא דרישה הכרחית לכל מחקר אשר ממומן על ידי הקהילה האירופית וע"י הממשל האמריקאי. אופן מילוי הטופס מפורט להלן.**

1. **חובת הדיווח**

חלה על כל חוקר, כולל החוקר הראשי, עובד מחקר המקבל שכר או מלגה ע"ח תקציב המחקר האירופי או גורמים פדראליים.

1. **מבנה הטופס**

טופס הקדשת זמן הוא טופס חודשי הכולל 3 חלקים:

כותרת: שם העובד, הפקולטה/ המחלקה, תואר העובד.

גיליון הקדשת הזמן: מחולק לשורות (ימי החודש) ועמודות המפרטות את סוגי הפעילויות הממומנות ע"י האוניברסיטה:

1. פעילות מחקרית בפרויקטים אירופיים ואמריקאים.
2. פעילות מחקרית בפרויקטים אחרים.
3. פעילויות אחרות באוניברסיטה (כגון: הוראה, תרגול וכדומה).
4. היעדרויות בתשלום (כגון: מחלה, מילואים, חופשה, חגים).

בתחתית הטופס: הצהרה, חתימות, תאריכים (תאריך הכנת הדו"ח).

**יש למלא כהלכה ובשלמות את הטופס על כל חלקיו.**

1. **תאריך מילוי הדו"ח**

יש למלא את הדו"ח מדי חודש מיום תחילת המחקר ולציין את תאריך סוף החודש כתאריך מילוי הדו"ח.

1. **מסירת הדו"ח**

הדו"חות יימסרו במרוכז אחת לחודש לרפרנט במדור דיווח כספי ברשות המחקר. (דו"חות שעות של האיחוד האירופי יש להעביר **ליונית הומבורגר** ודו"חות שעות של הממשל האמריקאי יש להעביר **לדליה ויינשטוק**). אם קיימת חפיפה, כלומר אם לחוקר יש למעלה מגורם מממן אחד המחייב דו"חות שעות, יש להגיש דו"חות עפ"י הדו"ח הכספי המוגש תחילה.

1. **חתימות**

עובד מחקר או מלגאי – הטופס ייחתם ע"י העובד ויאושר בחתימה ע"י החוקר הראשי.

החוקר הראשי – הטופס ייחתם ע"י החוקר הראשי כעובד במחקר ועל ידי ראש המחלקה כמאשר. במקרה בו החוקר משמש גם כראש מחלקה, על דיקן הפקולטה לאשר בחתימתו את שעות העבודה.

**מספר שעות ביום**

מספר השעות בעת היעדרות בתשלום (חגים / מילואים / מחלה / חופשה) הוא עפ"י התקן. יש לציין בעמודת 'הערות' את סיבת ההיעדרות.

1. **מספר השעות בעת נסיעה לחו"ל**

נסיעה לחו"ל במסגרת מחקר הינה חלק מעבודת המחקר. אם הנסיעה לחו"ל מומנה כולה ע"י המחקר האירופי או האמריקאי יש לציין את כל שעות הקדשת הזמן בימי הנסיעה האלה בעמודת המחקר האירופאי או האמריקאי – כלומר, 100% הקדשת זמן למחקר הספציפי. כמו כן, יש לציין בעמודת 'הערות' את מהות הנסיעה.

1. **מספר שעות זהה בכל יום/ חודש**

אין למלא מספר שעות זהה בכל יום ובכל חודש. יש לדווח על השעות **בפועל.**

1. **עבודה שלא ממומנת ע"י האוניברסיטה (בהתנדבות/ ע"ח מוסד אחר)**

אין לדווח בגיליון זה על זמן שהוקדש לעבודה חיצונית שלא מומנה ע"י האוניברסיטה.